Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: jogszabályi környezetben a helyi önkormányzatokról szóló 1990. évi LXV. törvény (a továbbiakban: Ötv.) 12. § (4) bekezdése a) pontjának azt a fordulatát, miszerint zárt ülést kell tartani állásfoglalást igénylõ személyi ügy tárgyalásakor,
Paragraph Index: 1316

(4) bekezdése [vagy az Avtv. 19. §-ának korábban hatályos (2) bekezdése] alapján törvény közérdekbõl nyilvánosságra hozni rendelt. Az új szabály szerint az Avtv. nem egyedi adatok nyilvánossága felõl rendelkezik, hanem általános jelleggel mondja ki a közfeladatot ellátó személyek feladatkörével összefüggõ adatai nyilvánosságát. 2006/162/II. szám Az Ötv. 17. §-ának (3) bekezdése értelmében a közérdekû adat és közérdekbõl nyilvános adat megismerésének lehetõségét zárt ülés tartása esetén is biztosítani kell. Mivel az Ön által felvetett ügyekben (polgármester illetményének, jutalmának, egyéb juttatásainak megállapítása) a mérlegelés és elbírálás során közérdekbõl nyilvános adatokat „használ” fel a testület, ezen adatoknak akkor is nyilvánosságot kellene biztosítani, ha a testület zárt ülést tartana. Következésképp, a vizsgált esetben az Ötv. 12. § (4) bekezdése a) pontjának szabálya kiüresedni látszik, az alkalmazásával szemben – általam is – megfogalmazott kritériumok relevanciájukat vesztették. Tisztelt Fõjegyzõ Úr! A fentiek alapján tehát álláspontom szerint nem törvénysértõ, ha a képviselõ-testület a polgármester nyilatkozatától függetlenül nyilvános ülésen tárgyalja a polgármester illetményének, jutalmának, egyéb juttatásainak megállapítására vonatkozó javaslatot. Budapest, 2005. szeptember 9. Üdvözlettel: Dr. Péterfalvi Attila (1467/K/2005) [Állásfoglalás: a korrupció elleni hatékony harc egyik kardinális kérdése a közszféra nyilvánossága, az információszabadság garanciáinak növelése érdekében további jogalkotói lépésekre van szükség] Dr. Kondorosi Ferenc közigazgtási államtitkár Igazságügyi Minisztérium Budapest Tisztelt Államtitkár Úr! Véleményezésre megkaptam a Tanácsadó Testület a Korrupciómentes Közéletért létrehozásáról szóló

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes